कहा- हमारे संबंध कोई नहीं तोड़ सकता; टैगोर की जन्मस्थली जाकर श्रद्धांजलि दी
Home Minister Amit Shah visits West Bengal उन्होंने सुबह कोलकाता के जोरासांको ठाकुरबारी में गुरुदेव रवींद्रनाथ टैगोर की जयंती पर उनकी प्रतिमा पर श्रद्धांजलि अर्पित की।
केंद्रीय गृह मंत्री अमित शाह ने मंगलवार को पश्चिम बंगाल का दौरा किया। उन्होंने सुबह कोलकाता के जोरासांको ठाकुरबारी में गुरुदेव रवींद्रनाथ टैगोर की जयंती पर उनकी प्रतिमा पर श्रद्धांजलि अर्पित की।
शाह ने बाद में भारत-बांग्लादेश सीमा पर स्थित पश्चिम बंगाल के उत्तर 24 परगना में इंटीग्रेटेड-चेक पोस्ट (ICP) पेट्रापोल में लैंड पोर्ट अथॉरिटी ऑफ इंडिया (LPAI) और BSF के कुछ डेवलपमेंट प्रोजेक्ट्स का शिलान्यास और उद्घाटन भी किया।
भारत और बांग्लादेश की दोस्ती काफी गहरी
भारत और बांग्लादेश के आपसी संबंधों को लेकर अमित शाह ने कहा, भारत, बांग्लादेश के साथ गहरे संबंध साझा करता है। हमारी संस्कृति, धर्म, रीति-रिवाज और जीवनशैली हजारों सालों से आपस में जुड़ी हुई है। कोई भी बांग्लादेश के साथ हमारे संबंधों को कभी नहीं तोड़ सकता है। भारत ने बांग्लादेश के इतिहास में एक महत्वपूर्ण भूमिका निभाई है।
लैंड पोर्ट्स अथॉरिटी ऑफ इंडिया की भूमिका अहम
पड़ोसियों के साथ संबंधों को मजबूत करने में लैंड पोर्ट्स अथॉरिटी ऑफ इंडिया की भूमिका की सराहना करते हुए शाह ने कहा कि वित्तीय वर्ष 2016-17 में LPAI के माध्यम से 18,000 करोड़ रुपये का व्यापार अब 30,000 करोड़ रुपये को पार कर गया है। LPAI न केवल देश की अर्थव्यवस्था को मजबूत करता है बल्कि यह हमारे पड़ोसियों के साथ हमारे द्विपक्षीय संबंधों को मजबूत करने में भी मदद करता है।
बॉर्डर के बुनियादी ढांचे और कनेक्टिविटी में सुधार
अमित शाह ने कहा कि केंद्र की भाजपा सरकार ने 2014 से सीमा के बुनियादी ढांचे और कनेक्टिविटी में सुधार पर जोर दिया है। उन्होंने कहा, हमारी नीति स्पष्ट है। हम व्यापार और व्यापार को बढ़ावा देने के लिए सीमावर्ती क्षेत्रों में मजबूत बेसिक इंफ्रास्ट्रक्चर और बेहतर कनेक्टिविटी चाहते हैं। उन्होंने देश की सीमाओं की रक्षा में BSF की भूमिका की भी सराहना की।
अमित शाह ठाकुरबारी में रवींद्रनाथ टैगोर की जन्मस्थली भी घूमे
भारत-बांग्लादेश सीमा पर जाने से पहले अमित शाह कोलकाता में ठाकुरबारी में रवींद्रनाथ टैगोर की जन्मस्थली गए थे। यहां उन्होंने पहले टैगोर की प्रतिमा पर पुष्प अर्पित किए, फिर उनके निवास का भ्रमण किया। यहां शाह ने टैगोर की पुरानी तस्वीरों को प्रणाम किया और कविताओं को पढ़ा। बता दें रवींद्रनाथ टैगोर को उनके कविता संग्रह गीतांजलि के लिए 1913 में नोबेल पुरस्कार मिला था। उन्होंने भारत, बांग्लादेश और श्रीलंका के राष्ट्रगान की भी रचना की।
तस्वीरों में देखिए जब अमित शाह पहुंचे रवींद्रनाथ टैगोर की जन्मस्थली...
शाह के बंगाल दौरे की यह खबर भी पढ़ें:
भाजपा आई तो रामनवमी की रैलियों पर हमला नहीं होगा:बंगाल में शाह बोले- BJP दीदी के हिटलर जैसे शासन को चलने नहीं देगी
केंद्रीय गृह मंत्री अमित शाह 14 अप्रैल 2023 को पश्चिम बंगाल के दो दिन के दौरे पर पहुंचे थे। इस दौरान शाह ने बीरभूम में जनसंपर्क समावेश रैली को संबोधित किया। उन्होंने कहा कि अगर भाजपा 2024 में राज्य में 35 से ज्यादा सीट जीतकर सत्ता में आई, तो कोई भी रामनवमी की रैलियों पर हमला करने की हिम्मत नहीं करेगा। भारतीय जनता पार्टी ममता दीदी के हिटलर जैसे शासन को नहीं चलने देगी। पढ़ें पूरी खबर...